
                                                       Raport de specialitate
privind completarea şi modificarea Regulamentului de organizare şi desfăşurare a activităţilor comerciale şi a
serviciilor de piaţă în comuna Cârcea, judetul Dolj


             Având în vedere prevederile Regulamentului privind organizarea și desfășurarea activităților comerciale și a serviciilor de piață în comuna Cârcea, aprobat prin HCL 21/2024 conform căruia acordul de funcționare pentru desfășurarea exercițiilor comerciale se realizează conform dispozițiilor OG 99/2000 privind comercializarea produselor si serviciilor de piata, republicata
Legea 310/2024 pentru completarea art. 6 din Ordonanţa Guvernului nr. 99/2000 privind comercializarea produselor şi serviciilor de piaţă, publicată în Monitorul Oficial în data de 06.12.2024, conform căreia :
"(4)Acordul de funcţionare este actul administrativ cu caracter individual, prin care se stabilesc condiţiile de desfăşurare a activităţilor de comercializare a produselor şi serviciilor de piaţă, şi se emite de către autorităţile administraţiilor publice locale sau ale sectoarelor municipiului Bucureşti pe raza cărora operatorul economic urmează să îşi desfăşoare activitatea, în structuri de vânzare cu sediu fix, pe perioadă nedeterminată, atât timp cât condiţiile iniţiale pentru care s-a solicitat acordul de funcţionare rămân nemodificate şi documentele care constituie dosarul de solicitare a acordului/autorizaţiei de funcţionare sunt valabile.
 (6)Prin excepţie de la prevederile alin. (4), în cazul apariţiei oricăror modificări în tipul de activitate desfăşurată sau al schimbării suprafeţei structurii de vânzare pentru care s-a solicitat acordul de funcţionare sau în cazul expirării documentelor depuse la dosarul constituit în vederea eliberării acordului/autorizaţiei de funcţionare, operatorul economic are obligaţia, în termen de 30 de zile calendaristice de la data începerii activităţii noi/modificate/expirării documentelor în vederea desfăşurării activităţii, să obţină un nou acord/o nouă autorizaţie de funcţionare. În lipsa efectuării acestor demersuri, acordul/autorizaţia de funcţionare se suspendă în mod automat, cu aplicarea sancţiunilor prevăzute la art. 73 pct. 1."

Luând în considerare aceste modificări legislative apreciez că se impune a fi completate art 9 și art 10 din Regulament cu noi alineate astfel cum este prevăzut în Legea 310/2024.

Conform art 1 din Hotărârea 571/2016 pentru aprobarea categoriilor de construcţii şi amenajări care se supun avizării şi/sau autorizării privind securitatea la incendiu, se supun avizării şi autorizării privind securitatea la incendiu categoriile de construcţii şi amenajări cu destinație comerţ, cu aria desfăşurată mai mare sau egală cu 600 mp, sau dacă spaţiul este amenajat în clădiri de locuit colective, cu aria desfăşurată mai mare sau egală cu 200 mp;
Astfel apreciez că se impune a fi modificat art 17 pct 16 și art 21 pct 17 astfel :
Autorizație de Securitate la Incendiu (planurile anexate autorizației vor avea aplicat in mod obligatoriu "viza ISU " sau "vizat spre neschimbare"), sau negație copie (potrivit anexei nr.l la Legea nr. 571/2016 pentru aprobarea categoriilor de construcții si amenajari care se supun avizării si/sau autorizării privind securitatea la incendiu insotita de declaratia pe propria raspundere a reprezentantului persoanei juridice care sa asigure ca,  condițiile inițiale pentru care s-a solicitat autorizatia/negatia ISU rămân nemodificate și documentele depuse sunt valabile.

 
        Prezentul proiect are în vedere reglementarea activităţilor din sectorul comercial şi al serviciilor de piaţă privind cerinţele necesare desfăşurării acestor activităţi, structurile de vânzare, practicile comerciale şi regulile generale de comercializare, precum şi sancţiunile în caz de nerespectare a prevederilor acesteia.

         Ţinând cont de necesitatea asigurării unui cadru organizatoric al procedurilor privind eliberarea acordului/autorizației de funcționare pentru persoanele fizice autorizate și juridice care desfășoară activități de comercializare a produselor și serviciilor de piață în zone comerciale, zone publice sau zone destinate folosinței publice, aflate pe raza administrativ - teritorială a Primăriei Comunei Cârcea, Judeţul Dolj.
    
     Faţă de cele mai sus prezentate supun spre aprobare proiectul de hotărâre privind modificarea şi completarea Regulamentului de organizare şi desfăşurare a activităţilor comerciale şi a serviciilor de piaţă în comuna Cârcea, judeţul Dolj.

